Mii de oameni din România încă nu au curent electric: „Cu lampa. Noi nu am văzut televizor la noi în casă”
În România lui 2024, încâ există oameni în casele cărora becul nu se aprinde. În această situație se află peste 11.600 de români. 40% dintre ei sunt copii, potrivit Asociației Energia Inteligentă, care a făcut un inventar al locuințelor care nu sunt racordate la rețeaua de energie electrică. Pentru ca și în casele lor să fie lumină ar fi nevoie de investiții estimate la 12 milioane de euro. Ministrul Energiei, Sebastian Burduja, promite că în cel mult doi ani măcar o parte din ei vor avea curent.